Nacia Parko Mount Rainier

Nacia Parko Mount Rainier aŭ Monto Rajnera  estas usona nacia parko troviĝanta en la sudorienta parto de Kantono Pierce kaj la nordokcidenta parto de Kantono Lewis, en Vaŝingtonio, Usono. Ĝi establiĝis la 2-an de marto 1899, kiel la kvina nacia parko en Usono. La parko ampleksas areon de 95 660 hektarojListing of acreage as of 12/31/2011". Land Resource Division, National Park Service. http://www.nature.nps.gov/stats/Acreage/acrebypark11cy.pdf . Retrieved 2012-03-07, inkluzive de la tuto de Monto Rajnera, 4 391 metrojn alta stratovulkanohttp://www.nps.gov/mora/naturescience/index.htm. La monto leviĝas abrupte el la ĉirkaŭa ebenaĵo; la limo de la parko altas ĉe la plej malalta punkto 490 m. La monto estas la plej alta pinto de la Kaskada Kresto; ĝin ĉirkaŭas valoj, akvofaloj, subalpaj florkampoj, praarbaroj, kaj pli ol 25 glaĉeroj. La glaĉeraro kaj neĝokamparo de la pinto kovras areon de ĉirkaŭ 91 km2. Glaĉero Carbon estas la plej volumena glaĉero en Usono ekster Alasko, kaj Glaĉero Emmons estas la plej granda laŭ areo. La vulkanon ofte vualas nuboj, kiuj faligas grandegajn kvantojn da pluvo kaj neĝo sur la pinto ĉiujare, kaj ofte kaŝas ĝin de la vido de la homamasoj, kiuj impetas parken semajnfine.

La monton ĉirkaŭas Wonderland Trail ("Mirlanda Piedvojo"). Proksimume 1,8 milionoj da homoj vizitas la parkon ĉiujare. La monto estas populara grimpocelo; ĉiujare ĉirkaŭ dek mil homoj entreprenas la grimpadon, el kiuj proksimume duono atingas la pinton. La parko entenas ĉirkaŭ 370 km2 da malnovaj, neniam rikoltitaj arbaroj.

 Notoj 

 Vidu ankaŭ 
 Naciaj parkoj de Usono

 Eksteraj ligiloj 

Oficiala retpaĝaro de la parko ĉe la Nacia Parka Servo

Kategorio:Kantono Pierce (Vaŝingtonio)
Kategorio:Kantono Lewis (Vaŝingtonio)
Mount Rainier